གོ་རྒྱུས་གོ་དོ་བཟུམ་ཨིན་པ་ཅིན་འབྲུག་གི་གནས་ཚུལ་ཐོབ་དབང་གི་དཔྱད་ཡིག་ཟིན་བྲིས་དེ་སྤྱི་ལོ་༢༠༠༦དེ་ཅིག་ལས་བརྒྱུད་འབྲེལ་ལྷན་ཁག་ལུ་ཕུལ་ཏེ་དབྱེ་ཞིབ་མ་བཏུབ་སྦེ་འབད་དེ་ལོ་ངོ་མང་རབས་ཅིག་སོང་པའི་ཤུལ་ལུ་སྤྱི་ལོ་༢༠༠༨ལུ་དམངས་གཙོའི་གཞུང་དབུ་བརྙེས་ཞིནམ་ལས་སྤྱི་ཚོགས་དང་པའི་ཚོགས་ཐེངས་༢པའི་ནང་གྲོས་གཞིའི་གྲངས་སུ་ཕུལ་ཡོད་རུང་།གནད་དོན་ག་ཅི་ལས་བརྟེན་ཏེ་ཨིན་ན་མ་ཤེས་འབྲུག་ཕུན་སུམ་ཚོགས་པའི་གཞུང་གི་སྐབས་ལུ་གསུང་གྲོས་གནང་མ་ཚུགས་རུང་མི་སེར་དམངས་གཙོ་ཚོགས་པའི་གཞུང་གིས་སྤྱི་ཚོགས་དང་པའི་ནང་ར་གྲོས་གཞི་གཙོ་བོ་ཅིག་སྦེ་བཙུགས་ཡོད་རུང་ལྡོག་ཕྱོགས་ཚོགས་པའི་ཁ་ཐུག་ལས་རྩ་ཁྲིམས་ཆེན་མོའི་ནང་འབྲུག་པའི་མི་སེར་ཡོངས་ལུ་གནས་ཚུལ་ཐོབ་དབང་གི་རྩ་ཚན་ཅིག་བཀོད་དེ་ཡོདཔ་ལས་ལོགས་སུ་སྦེ་བཅའ་ཁྲིམས་བཟོ་མི་དགོ་པའི་བསམ་འཆར་བཀོད་ཡོདཔ་མ་ཚད་ག་དེམ་ཅིག་སྦེ་དགོ་རུང་མི་མང་གི་བསམ་ལན་བསྡུ་ནིའི་དོན་ལུ་ཤུལ་མའི་ཚོགས་བཞུགས་ནང་གསུང་གྲོས་གནང་ནི་སྦེ་ཆ་འཇོག་གྲུབ་ཨིན་པས།